**З А П И С Н И К**

Са 1. седнице Савета родитеља Предшколске установе ”Наша радост” која је одржана дана 19.04.2022. године у просторијама зграде Отвореног универзитета, на адреси Трг Цара Јована Ненада број 15, са почетком у 19,30 часова.

Седници је присуствовало 95 верификованих представника родитеља, односно других законских заступника деце корисника услуга Предшколске установе “Наша радост“ Суботица, 1 родитељ који нема право гласа.

Списак присутних представника родитеља, односно других законских заступника деце васпитних група који су до момента сазивања седнице изабрани у складу са одредбама Статута Предшколске установе „Наша радост“ Суботица (дел. бр. 4277/04 од 18.12.2017. године) саставни је део овог записника.

Председница Савета родитеља Марина Стеванов поздравила је присутне, захвалила се на одазиву свим родитељима односно другим законским заступницима деце и отворила 1. седницу Савета родитеља у присуству заменика председнице и записничара.

Прочитан је дневни ред предвиђен за 1. седницу Савета родитеља.

**Д Н Е В Н И Р Е Д**

1. Избор три представника родитеља, односно другог законског заступника деце у орган управљања;

Председница Савета родитеља је након што је добила извештај о броју присутних лица, констатовала да постоји кворум за рад.

**АД.1.**

Председница Савета родитеља подсетила је чланове Савета родитеља да је чланом 17 Пословника о раду Савета родитеља прописано да је неопходно да кандидат за представника родитеља, односно другог законског заступника у орган управљања у Установи, мора да прикупи најмање 30 потписа представника родитеља, односно другог законског заступника деце свих васпитних група.

До дана одржавања седнице Савета родитеља пристигла су 3 предлога кандидата за представнике родитеља, односно других законских заступника у орган управљања. Председница Савета је затим саопштила да су кандидатуре поднели: Јелена Живановић, Марија Костадиновић Николић и Марина Стеванов.

Пре него што се приступило гласању, председница је подсетила на обавезу из Пословника о именовању трочлане комисије која ће утврдити да ли кандидати који су поднели кандидатуру испуњавају услове прописане законом. За чланове комисије су на предлог председнице Савета родитеља изабране: Хелена Зарић, Тања Билбија и Марина Вукманов. Кандидати за чланове Комисије су једногласно изабрани.

Комисија је приступила раду. Након прегледања поднете документације, комисија је утврдила да сви кандидати испуњавају услове за представнике у орган управљања. Јелена Живановић прикупила је 31, Марија Костадиновић Николић 32 и Марина Стеванов 30 гласова подршке.

У наставку седнице, приступило се тајном гласању. Након пребројавања гласачких листића, кандидаткиња Јелена Живановић добила је 59, кандидаткиња Марија Костадиновић Николић добила је 57, кандидаткиња Марина Стеванов добила је 59 гласова. Чланови Савета родитеља су након обављеног гласања донели следећу:

***О Д Л У К У***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***За представнике Савете родитеља у управни одбор Предшколске установе „Наша радост“ Суботица изабрани су: Јелена Живановић, Марија Костадиновић Николић и Марина Стеванов.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Седница је завршена у 20,00 часова.

Записничар:

Хелена Зарић, с.р.